ICN รับรายได้เพิ่มหนุนกำไรปี 61 โตกระฉูด 28% แตะ 84.78 ลบ. แถมปันผล 0.09 บ. XD 6 มี.ค.นี้
ICN รับรายได้เพิ่มหนุนกำไรปี 61 โตกระฉูด 28% แตะ 84.78 ลบ. จากปีก่อนกำไร 66.18 ลบ. แถมปันผล 0.09 บ. XD 6 มี.ค.นี้ จ่าย 22 พ.ค.62
21 ก.พ. 2562

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN รายงานผลการดำเนินงานประจำปี 2561 (รวมบริษัทย่อย) สิ้นสุดวันที่ 31 ธ.ค. 2561 ดังนี้

โดยผลการดำเนินงานประจำปี 2561 มีกำไรเพิ่มขึ้น เนื่องจากบริษัทมีรายได้ 1.02 พันล้านบาท เพิ่มขึ้น 59.43 ล้านบาท  จากการรับรายได้โครงการต่างๆ อาทิ โครงการ IP Access Network โครงการจ้างขยายความจุระบบสื่อสัญญาณ Backhaul ระหว่างส่วนกลางกับสถานีเคเบิ้ลใต้น้ำ โครงการ USO Mobile Network และโครงการบำรุงรักษาซ่อมแซมแก้ไขและปรับเปลี่ยนโครงข่ายสายเคเบิลใยแก้วนำแสง เป็นต้น
ขณะเดียวกันบริษัทยังประกาศปันผลงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 เป็นเงินสด 0.09 บาทต่อหุ้น กำหนดขึ้นเครื่องหมาย XD วันที่ 6 มี.ค. 2562 และกำหนดจ่ายเงินปันผลวันที่ 22 พ.ค.2562